**Výtvarná súťaž - ,,Maľovaná pesnička“**

**Mestská časť Bratislava-Rusovce a Súkromná základná umelecká škola, Balkánska 87, Bratislava vyhlasujú výtvarnú súťaž pre deti vo veku od 5 až 15 rokov.**

Každý z nás rád počúva hudbu, obľubuje nejaký hudobný štýl hudby, konkrétne piesne. Tie si môžeme vypočuť v rádiu, na CD prehrávači, alebo na internete. O čom sa spieva vo Vašej obľúbenej piesni? Vedeli by ste ju nakresliť alebo namaľovať?

Väčšina populárnych piesní má videoklip. My sa zahráme na ilustrátorov a svoju obľúbenú pieseň vizuálne spracujeme. Znamená to, že nakreslíme k nej obrázok - ilustráciu. Môžeme nakresliť viacero obrázkov (komiks), ktoré ju budú doprevádzať a vyjadrovať našu predstavu, aký príbeh sa v nej odohráva.

Ale najprv si vysvetlíme zopár pojmov:

**Videoklip** je krátke audiovizuálne dielo, slúži hlavne na pozeranie. Obsahuje buď video, v ktorom spevák spieva, alebo tanečníkov, ktorí na hudbu tancujú. Môže zobrazovať aj náladu. Najčastejšie zobrazuje príbeh, ktorý doprevádza pieseň.

**Ilustrácia** sa hlavne používa v knihách, ale môže sa používať i v piesňach. Pomáha nám predstaviť si, o čom sa v nej spieva, nemusí zobrazovať skutočné veci. Pri tvorbe ilustrácie by nás malo zaujímať, aké postavy si vyberieme, aké budú veľké, v akej polohe a v ktorej časti obrázku ich umiestnime. Dôležité je, ako budú vyzerať postavy z príbehu, čo bude postava v príbehu robiť, ako dotvoríme prostredie a akou výtvarnou technikou ilustráciu spracujeme.

**Komiks** je ilustrácia, ktorá pozostáva z obrázkov postupne vyjadrujúcich dej príbehu.

**Výtvarné techniky:**

**-** kresba

- maľba

- grafika, počítačová grafika

- kombinované techniky

**Rozmery:**

- plošné práce A4, A3, A2

**Súťažné kategórie:**

**I. kategória:** 5 – 9 rokov

Ilustrovať ľubovoľnú populárnu pieseň.

**II. kategória:** 10 - 15 rokov

Vytvoriť komiks k ľubovoľnej populárnej piesni.

**Označenie prác:**

Od jedného autora je možné prijať len jednu prácu. Nasledujúce informácie prosíme vyplniť paličkovým písmom zozadu z dôvodu čitateľnosti. Práce sa nevracajú.

**Názov piesne a interpret:**

**Meno a priezvisko autora výtvarnej práce:**

**Kategória:**

**Vek autora:**

**Adresa autora:**

**Kontakt na zákonného zástupcu - mail, telefónne číslo:**

K práci priložte, prosím, vyplnené tlačivo „Súhlas so spracovaním osobných údajov“.

**Harmonogram súťaže:**

Termín ukončenia: 30. júna 2020

Vyhlásenie výsledkov: Hodnotiaca komisia vyberie tri najlepšie práce v každej kategórii, ktoré budú zverejnené na jeseň v Rusovských novinách. Súčasne miestny úrad zorganizuje výstavu a slávnostnú vernisáž všetkých prác a odovzdanie cien.

**Práce zasielajte na adresu:**

Miestny úrad

Mestská časť Bratislava-Rusovce

Vývojová 8

851 10 Bratislava

alebo

**doručte osobne** do podateľne miestneho úradu

**Kontakt:**

Judita Trnovcová

@: trnovcova@bratislava-rusovce.sk

tel.: 0948 229 719